Suhkrustunud kärjed alumistest korpustest ja äärmised ära suhkrustunud panin korpuste sisse õue virna, üks põhi on all ja teine kummuli peal, lennuavad täielikult lahti. Sealt nad siis käivad ja ilusa ilmaga läheb parajaks mühinaks, kui tassivad mett tarudesse. See imiteerib korjet ja paneb emad  hästi munele. Igal aastal söödan jäägid neile nii kätte. Kevadel see röövimist tavaliselt ei põhjusta, suvel ja sügisel ei või kätte anda, siis on kohe röövimine lahti. Ainult paar päeva tuleb vahet pidada, sest noored mesilased, kes esmakordselt korjel on, kui paar päeva sedasi kärgede seest saavad, siis üks vana mesinik hoiatas, et need üldse enam töömesilaseks ei hakka. Nendest saavadki röövmesilased ja ei hakkagi lillede peal käima.